fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi de de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Hummani hei | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Tapsan Tahti ja Tapio Perttunen.
Suomalaisia ihastuttanut hieno Hummani hei -mainoselokuva tuo esiin sekä suomalaisen hevosurheilun että hevosen ja ihmisen lämpimän suhteen. Kurkistetaan kulissien taakse ja tutustutaan prosessiin ja sen syntyyn elokuvan ohjanneen Tuukka Temosen ja elokuvassa mukana olleen ravivalmentaja Tapio Perttusen kanssa.
Elokuvan musiikki on Tapio Rautavaaran nostalginen Juokse sinä humma -laulu uutena versiona Indica-yhtyeen laulaja Jonsun esittämänä.
Tuukka Temonen, miten Hummani Hei -mainoselokuva syntyi ja millainen prosessi se oli?
”Sitä aloitettiin tehdä jo neljä vuotta sitten. Ajan kuluessa tapahtui Fintotolla henkilövaihdoksia ja tilanteet muuttuivat. Joskus vastaavat projektit eivät etene loppuun asti, mikä on mainostoimiston arkipäivää, mutta tästä projektista toivoin, että saisimme sen tehdä valmiiksi tietäen, että siitä tulee erityinen. Hevoset ovat hienoja eläimiä, ja oli jo silloin arvattavissa, että elokuvasta tulee koskettava suomenhevosten ja Hummani hei -kappaleen kanssa.”
”Idea tuli Pohjolan Myllyltä, joka toivoi elokuvaan suomenhevosia, ja itse olen tässä toteuttavana osapuolena. Olikin positiivinen yllätys viime keväällä, kun tuli ilmoitus, että projektia jatketaan.”
”Innoissamme ryhdyimme työhön. Olga-vaimoni soitteli suomenhevosihmisiä läpi kysellen elokuvaan mukaan ja kaikki suhtautuivat innostuneesti ja positiivisesti elokuvaan. Ravikuninkaat ovat huippu-urheilijoita, joilla on myös sellaiset aikataulut, joten hieman oli sovittelemista aikatauluissa aluksi.”
”Kuvaus tapahtui luonnossa ja mukana oli isoja eläimiä. Sen tiesi jo etukäteen näyttävän hyvältä, etenkin kun elokuvaa esitetään hidastettuna.”
Millainen suhde sinulla on hevosiin?
”Meillä on omia hevosia ja ratsastan itse. Oma hevoseni on puoliverinen estehevonen”, Tuukka kertoo.
”Meillä on suomenhevonen ja sen varsa. Varsa on Iitin Keisarinna ja emä Elhotar (isä Keisar).”
Varsa oli mukana Hummani hei -elokuvassa.
”Suomenhevosta rotuna miettiessä tulee mieleen Kolin kansallismaisema. Suomenhevonen on mielestäni Suomen kansalliseläin.”
”Rotu on Suomeen kehittynyt uudisraivaajien työkumppani ja sen kanssa on Suomi raivattu. Sillä on paljon merkitystä Suomen historiassa. Toki metsämiehet käyttävät sitä edelleen jonkin verran työhevosenakin, mutta siinä työssä sen merkitys on enää vähäinen.”
”Jos vertaan suomenhevosta puoliverisiin ja lämminverisiin, se on enemmän kumppani.”
”Monet muut rodut ovat jotenkin etäisiä luonteeltaan, mutta suomenhevonen on lähtökohtaisesti lempeä, hyvää tahtova ja empaattinen. Ihmismäisten piirteiden lisäksi sillä on luontainen tarve tukea isäntäänsä.”
Tapsan Tahti ja Tapio Perttunen
Tapaan Tapio Perttusen ja Tapsan Tahdin haastattelun merkeissä Orimattilassa. Valtavan kokoisen tallin keittiössä Toton mainoskuvan mies kättelee minua kainalosauvoineen. Tapio on ollut hiljattain leikkauksessa, josta hän toipuu hyvää vauhtia.
Tapio kertoo Olga Temosen olleen häneen yhteydessä ja pyytäneen hevosta ja häntä mukaan elokuvaan.
Tapio kertoo nauttineensa kokemuksesta ja tuumii, miten hienoja elokuva ja kuvatut kuvat ovat, kun tuntuu, että he vain kävelivät edestakaisin ja olivat kuten tavallisesti.
R-kioskeja koristanut huikean hieno kuva miehen ja hevosen kohtaamisesta, jonka saimme tähän juttuun mukaan, kertoo enemmän kuin tuhat sanaa.
”Kokonaisuudessaan hieno kokemus ja hieno elokuva”, Tapio toteaa.
Mitä Tapsan Tahdille kuuluu ja millaiset ovat sen tulevaisuuden näkymät?
”Se on iloinen poika ja sillä alkaa viimeinen vuosi kilpailuissa. Se on ollut loukkaantumisen vuoksi tauolla, mutta maaliskuussa taas kilpaillaan. Viime keväänä jalka loukkaantui, mutta se on toipunut hyvin ja se on hyvässä fyysisessä kunnossa”, Tapio kertoo.
Millainen on Tapion tausta hevosten kanssa?
”Pikkupojasta olen hevosia harrastanut. Kotona oli kilpahevosia. 1980-luvulta asti on ollut oma talli.”
Millaisia ajatuksia Tapiolla herää kuvatessa suomenhevosta rotuna?
”Suomenhevonen on yli kaiken! Ei voi verrata mihinkään. Oltaisko selvitty ollenkaan sodasta ilman suomenhevosta.”
Tapion haastattelun jälkeen ajan tarhalle, jossa saan tavata Tapsan Tahdin. Kainalosauvoistaan johtuen Tapio ei pääse mukaan. Aurinko lämmittää mukavasti, kun hevosen kakkoshoitaja vie minut hevosen luokse.
Meitä odottaa tarhassa kookas ja upea suomenhevonen. Aurinko leikittelee sen hienon karvan kultaisia sävyjä. Sen pitkä punertava ja paksu harja ja häntä hopeanvalkoisine vuohiskarvoineen ovat osa sen täydellisyyttä. Se selvästi tuntee arvonsa ja voisi kuvitella kipinöiden lentävän sen kavioista, kun se saa kärryt taakseen.
Se on hevonen, jolla on leijonan sielu.
Kiitos hienosta elokuvasta ja hienosta kuvasta. Toivottavasti suomenhevonen saa jatkossakin esiintyä vastaavissa projekteissa. Se on rotu, josta suomalaiset voivat olla ylpeitä.
Haastateltavat: Tuukka Temonen, Tapio Perttunen ja Tapsan Tahdin kakkoshoitaja
Haastattelut ja teksti: Teija Dahlgren
Kuorolta äänilevy suomenhevosen kunniaksi
← Petrillä on ainutlaatuinen hevoslauma
Suomenhevonen oli kunniakas sotahevonen →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: